《七十初度自寿》
清代·王汝仪

一觞一咏最宜春，秋以为期倍入神。阅尽炎凉交耐久，撇开雅俗局翻新。

题糕佳节逢今日，画饼虚名愧此身。饮兴方酣诗导引，如雷惊起蛰虫伸。

作者简介：字一如，咸丰庚申恩贡。性谦和而介。课徒为业，不乐仕进，栽成士类甚众。年七十赋诗自寿，一时和者不下数百人，辑为古稀吟。著有素风堂杂著二卷。